ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
ڈیزل زرعی پمپوں کے استعمال پر کوئی پابندی نہیں
نئی دہلی،08 مارچ / یہ بات نوٹس میں آئی ہے کہ کچھ بد عنوان عناصر قومی خطہ راجدھانی دلّی کے کاشت کاروں میں یہ پیغام پھیلا رہے ہیں کہ ڈیزل زرعی پمپوں کے استعمال پر قومی گرین ٹرائبونل  کی جانب سے پابندی عائد کر دی گئی ہے ۔ یہ عناصر اس طرح کی خبریں پھیلا کر کاشت کاروں کو ہراساں کر رہے ہیں اور انہیں نیا پمپ خریدنے کے لئے مجبور کر رہے ہیں ۔ این جی ٹی کی جانب سے ابھی تک اس طرح کا کوئی پیغام جاری نہیں کیا گیا ہے اور وضاحت کی جاتی ہے کہ معزز این جی ٹی کی جانب سے 7 اپریل کو جاری کئے گئے اس کے احکام نمبر 95/2014 میں یہ ہدایات جاری کی گئی ہیں کہ تمام تر ڈیزل سے چلنے والی  ، جو 10 سال سے زائد پرانی ہو چکی ہیں ، انہیں قومی خطہ راجدھانی دلّی کی سڑکوں پر چلنے کی اجازت نہیں ہو گی ۔
لہٰذا ، یہ بات واضح کر دی گئی ہے کہ مذکورہ احکام کا تعلق ڈیزل سے چلنے والی گاڑیوں سے ہے نہ کہ ڈیزل کے استعمال سے چلائے جانے والے زرعی پمپوں کے لئے ۔
تمام ریاستی حکومتوں اور نفاذ ایجنسیوں کی اطلاع کے لئے یہ وضاحت بھی پیش کی جاتی ہے کہ وہ اس امر کو یقینی بنائیں کہ اس طرح کی غلط اطلاع پھیلانے کا سلسلہ جاری نہ رہے اور کاشت کاروں کو کوئی ہراساں نہ کر سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 1508
(Visitor Counter : 50
وزارت دفاع
بھارتی فضائیہ کے ذریعہ دبئی کے لئے آکسیجن کنٹینروں کی نقل و حمل
نئی دہلی، 17 مئی .2021 :
بھارتی فضائیہ کا ہیوی لفٹ ٹرانسپورٹ بیڑا 22 اپریل 2021 سے بھارت میں اپنے فلنگ اسٹیشنوں پر خالی کرائیوجینک آکسیجن ٹینکروں کو ایئر لفٹ کررہا ہے، تاکہ انہیں بھر کر سڑک یا ریل کے راستے اپنی منزلوں تک پہنچایا جاسکے۔ اب یہی سرگرمی بین الاقوامی ٹھکانوں پر بھی جاری ہے۔
بھارتی فضائیہ کے ایک آئی ایل 76 طیارہ نے جام نگر سے المکتوم ، دبئی تک تین خالی کرائیوجینک کنٹینروں کو پہنچایا ہے ۔انڈین آئل کارپوریشن لمیٹیڈ نے ان کنٹینروں کے لئے کوارڈینیٹ کیا ہے۔ جنہیں دبئی میں رقیق میڈیکل آکسیجن سے بھرا جائے گا اور واپس بھارت لایا جائے گا۔ ایئر لفٹ کی سہولت فراہم کئے جانے سے خالی کنٹینروں کے ٹرانسپورٹیشن میں لگنے والا وقت کم ہو جائے گا۔
صدر جمہوریہ کا سکریٹریٹ
9 اکتوبر کو چینج آف گارڈ تقریب نہیں ہو گی
نئی دلّی ،04 اکتوبر / سلطنتِ ڈنمارک کے وزیر اعظم کے سرکاری دورے کی وجہ سے ، اِس ہفتے کے روز  کو چینج آف گارڈ کی تقریب منعقد نہیں ہو گی ۔ البتہ ، 16 اکتوبر ، 2021 ء سے ہر سنیچر کو  یہ تقریب صبح 8 بجے سے 9 بجے کے درمیان منعقد ہو گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9685
(Visitor Counter : 119
وزارت اطلاعات ونشریات
فلمزڈویژن کےزیر اہتمام بین الاقوامی یوم یوگاکے موقع پر شارٹ فلموں کی نمائش اور لیک- ڈیم کا انعقاد
نئی دہلی ، 20 ، جون: 7 ویں بین الااقوامی یوم یوگا کے موقع  پر فلمز ڈویژن کے زیر اہتمام مختصر فلمیں، سیلیبریٹز اسپیک کا اہتمام کیا گیا جس میں فلم اور کھیلوں سمیت مختلف شعبہ ہائے زندگی سے تعلق رکھنے والی سرکردہ شخصیات اورمتعدد سماجی شخصیات نے بین الاقوامی یوگا کی مناسبت سے پیغامات جاری کیے گئے اور ہر فرد کی صحتمندی و صحتیابی کو برقرار رکھنے کے لیے یوگ کو اختیار کرنے پر زور دیا گیا۔ ۔ فلموں کو فلمز ڈویژن کی ویب سائٹ اور یوٹیوب چینل پر کل ساتویں بین الاقوامی یوم یوگا  کے موقع پر اپ لوڈ کیا جائے گا تاکہ اسے ہر خاص و عام دیکھ سکے۔فلمز ڈویژن کے ملازمین کے لئے یوگا کے ایک معروف گرو اور فٹنس ماہر جناب رام یوگی جی نے امیونیٹی تھرو یوگا  کے خاص موضوع پر ایک آن لائن لیکچر بھی دیا ۔
'سیلیبریٹز اسپیک ' ... مختصر فلموں کا ایک کولاج ہے جس میں ذہنی اور جسمانی تندرستی کے لئے یوگا کی اہمیت پر زور دیا جائے گااور اس میں پورے بھارت سے فلم اورکھیلوں کے شعبے سے منسلک دیگر مشہورو معروف شخصیات شامل ہوں گی۔
نامور فنکارو نغمہ نگار جیسےآشا بھوسلے ، کبیر بیدی، موہن لال ، ماموتی ، کمل ہاسن ، رمیش اروند ، وینکٹیش ، رانا دگوباتی اور پنیت راج کمار، کرکٹر انیل کمبلے اور متعدد دیگر شخصیات اپنے تجربات کا اشتراک کریں گے کہ کس طرح یوگا اور پرانایام جسم و دماغ اور روح کے مابین توازن قائم کرنے میں مدد کرتا ہے ۔
ان فلموں کو 21 جون 2021 کو https://filmsdivision.org/Documentary آف دا ویک اور https://www.youtube.com/user/FilmsDivision پر عام ناظرین کے لیے اپ لوڈ کیا جائے گا ۔
ش ح۔ س ک۔ ر ب
U. NO. 5708
(Visitor Counter : 94
شماریات اور پروگرام کے نفاذ کی وزارت
بھارت میں پے رو ل کی رپورٹنگ - روزگار کا ایک باقاعدہ نظریہ
نئی دہلی،24 جولائی ، 2020 / اعداد و شمار اور پروگرام پر عمل درآمد کی وزارت کے تحت اعداد و شمار کے قومی دفتر نے ملک کی روزگار کے خاکے سے متعلق ایک پریس نوٹ جاری کیا ہے جو ستمبر 2017 سے مئی 2020 پر مشتمل ہے۔ یہ پریس نوٹ کچھ پہلوؤں میں پیشکش کا جائزہ لینے کے لیے منتخب سرکاری ایجنسیوں میں دستیاب انتظامی ریکارڈ پر مبنی ہے۔
ایک تفصیلی نوٹ مندرجہ ذیل ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4140
(Visitor Counter : 95
صحت اور خاندانی بہبود کی وزارت
حکومت ہندنے ریاستوں اور مرکز کے زیر انتظام علاقوں کو اب تک 16.54 کروڑ سے زیادہ ویکسین کی خوراک بالکل مفت فراہم کرائی ہیں
ریاستوں اور مرکز کے زیر انتظام علاقوں کے پاس 78 لاکھ سے زیادہ ٹیکےابھی بھی لگائے جانے کے لئے دستیاب ہیں
آئندہ تین دنوں میں ریاستوں و مرکز کے زیر انتظام علاقوں کو مزید 56 لاکھ سے زیادہ ٹیکے حاصل کرائے جائیں گے
حکومت ہند ، ریاستوں اور مرکز کے زیر انتظام علاقوں کے ساتھ مل کر ’جامع حکومت‘ کے نظریہ کے ساتھ کووڈ-19وبائی مرض کے خلاف لڑائی کی قیادت کررہی ہے۔ ٹیکہ کاری، وبائی مرض کی روک تھام اور اس کے انتظام کے لئے حکومت ہند کی پانچ نکاتی حکمت عملی کا لازمی جزو ہے۔
کووڈ-19 کی ٹیکہ کاری کے تیسرے مرحلے کو مزید مؤثر اور روادار بناتے ہوئےاسے ملک بھر میں یکم مئی 2021سے شروع کردیا گیا ہے۔ اس مرحلے کے تحت نئی عمر کےمستحق افراد کے لئے اندراج کا عمل 28 اپریل سے شروع ہوچکا ہے۔ مستفدین از خود کوون پورٹل  یا آروگیہ سیتو ایپ کے ذریعے اپنا اندراج کراسکتے ہیں۔
حکومت ہند نے ریاستوں/ مرکز کے زیر انتظام علاقوں کو اب تک تقریباً 16.54 کروڑ  ٹیکے بالکل مفت مہیا کرائے ہیں۔آج صبح 8 بجے تک دستیاب اعداد و شمار کے مطابق کل ٹیکوں میں سے اتلاف شدہ ٹیکوں سمیت 15,76,32,631 ٹیکے استعمال میں لائے جاچکے ہیں۔
ریاستوں اور مرکز کے زیر انتظام علاقوں کے پاس فی الوقت 78 لاکھ سےزیادہ  ٹیکے لگائے جانے کے لئے دستیاب ہیں۔
ریاستوں و مرکز کے زیر انتظام علاقوں آئندہ تین دنوں میں مزید56 لاکھ سے زیادہ  ٹیکےدستیاب کرائے جائیں گے۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 211.13 کروڑ سے تجاوز کرگئی
اب تک 12سے 14سال کی عمر کے گروپ کے لئے 4.01 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 90707 ہے
گذشتہ 24 گھنٹوں میں 10256 نئے معاملات سامنے آئے
شفایابی کی شرح فی الحال 98.61 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 3.02فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 211.13 کروڑ  سے تجاوز کرگئی ہے۔یہ سنگ میل 2,81,13,254سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.01 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,13,853
|
|
دوسری خوراک
|
|
1,01,04,793
|
|
احتیاطی خوراک
|
|
66,99,375
|
|
صف اول کے کارکنان
|
|
پہلی خوراک
|
|
1,84,34,179
|
|
دوسری خوراک
|
|
1,76,95,262
|
|
احتیاطی خوراک
|
|
1,30,35,160
|
|
12 سے 14 سال کی عمر کا گروپ
|
|
پہلی خوراک
|
|
4,01,69,223
|
|
دوسری خوراک
|
|
2,99,28,856
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,16,23,068
|
|
دوسری خوراک
|
|
5,21,87,960
|
|
18سے44برس کی عمرکےگروپ کےافراد
|
|
پہلی خوراک
|
|
56,04,30,223
|
|
دوسری خوراک
|
|
51,25,30,807
|
|
احتیاطی خوراک
|
|
5,61,13,465
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,38,73,798
|
|
دوسری خوراک
|
|
19,61,90,171
|
|
احتیاطی خوراک
|
|
3,22,02,987
|
|
60 سال سے زیادہ عمرکےافراد
|
|
پہلی خوراک
|
|
12,75,61,958
|
|
دوسری خوراک
|
|
12,26,28,000
|
|
احتیاطی خوراک
|
|
3,95,71,501
|
|
احتیاطی خوراک
|
|
14,76,22,488
|
|
کل تعداد
|
|
2,11,13,94,639
ہندوستان میں زیرعلاج مریضوں کی تعداد آج 90,707 ہوگئی جو ملک کے مجموعی پازیٹو معاملات کا 0.20فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.61فیصد ہے۔گزشتہ 24 گھنٹوں کے دوران 13,528مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,37,70,913 ہے۔
گزشتہ 24 گھنٹوں کے دوران 10,256نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,22,322ٹیسٹ انجام دیئے گئے۔ ہندوستان میں اس وقت تک مجموعی طور پر 88.43 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 3.02 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 2.43فیصد درج کی گئی ہے۔
سائنس اور ٹیکنالوجی کی وزارت
سی ایس آئی آر نے شہد کی پیداوار کو بڑھانے سے متعلق کے وی آئی سی کے ساتھ مفاہمت نامے پر دستخط کئے، کھادی آؤٹ لیٹس بھی سی ایس آئی آر کی مصنوعات کی نمائش کریں گی
نئی دہلی،05؍ دسمبر، سائنٹفک اور صنعتی تحقیق کی کونسل  نے شہد کی پیداوار کر بڑھانے کے لئے کے وی آئی سی کی کوشش کے ساتھ سی ایس آئی آر میں دستیاب مہارت کو بڑھانے کے لئے کھادی اور ولیج انڈسٹریز کمیشن  کے ساتھ اہم مفاہمت نامے پر دستخط کئے ہیں۔ اس کا مقصد سی ایس آئی آر کی ٹیکنالوجی اور مصنوعات کی وسیع نمائش بھی کرنا ہے۔ مفاہمت نامے سے شہد کی ٹسٹنگ ، شہد مشن کے فروغ کے ساتھ ساتھ سی ایس آئی آر اروما مشن جیسے شعبوں میں دونوں اداروں کے درمیان کام کے رشتے کو بنانے میں مدد ملے گی اور سی ایس آئی آر کے مجوزہ باغبانی مشن کو بھی مدد ملے گی۔ یہ مفاہمت نامہ کے وی آئی سی کے اہم آؤٹ لیٹس پر سی ایس آئی آر کی ٹیکنالوجی پر مبنی مصنوعات کی نمائش میں بھی مدد گار ثابت ہوگا۔ اس سے سی ایس آئی آر کی مصنوعات دور تک پہنچ سکیں گی۔
سائنٹفک اور صنعتی تحقیق کے محکمے کی طرف سے اُس کے سکریٹری ڈاکٹر شیکھر سی مانڈے نے مفاہمت نامے پر دستخط کئے، جبکہ سی ایس آئی آر کی طرف سے ڈائریکٹر جنرل جناب ونئے کما سکسینہ نے دستخط کئے، جو کے وی آئی سی کے چیئر مین بھی ہیں۔
سی ایس آئی آر گزشتہ کئی برسوں سے مختلف سیکٹروں میں تحقیق و ترقی میں لگا ہوا ہے اور اُس نے ان سیکٹروں میں ٹیکنالوجیوں اور مصنوعات کے علاوہ پروسیز کا ایک پورٹ فولیو تیار کیا ہے، زراعت اور نٹریشن کے سیکٹر میں ٹیکنالوجیوں اور ادویاتی آرو میٹک پلانٹس فلوری کلچر اور ڈبہ بند خوراک سے متعلق مصنوعات کے فروغ پر توجہ دی گئی ہے۔
اس کی مختلف سرگرمیوں کا مقصد دیہی علاقوں میں کھادی اور دیگر گاؤں صنعتوں کو فروغ دینا ہے۔ کے وی آئی سی دیہی علا قوں میں شہد کی مکھی کو جدید طریقے سے پالنے کے عمل کو مقبول بنانے کے لئے ہنی مشن نافذ کرر رہا ہے۔
۔۔۔۔۔۔۔۔۔۔۔۔۔۔۔

U-5589
(Visitor Counter : 58
وزارت دفاع
آئی این ایس سرویکشن ماریشس پہنچا
نئی دلّی ، 07 اپریل / آئی این ایس سرویکشن ، جو آبی سروے کا ایک جہاز ہے ، ماریشس کے بحری جہازوں کے ساتھ مشترکہ آبی جائزوں کے لئے ماریشس میں تعینات کیا گیا ہے ۔ اس تعیناتی کے دوران ماریشس کے اہلکاروں کو بحری تحقیق سے متعلق جدید آلات اور طریقۂ کار کے بارے میں تربیت دی جائے گی ۔ جہاز ماریشس کے پورٹ لوئی پہنچا ہے اور اس نے پورٹ لوئی کے گہرے سمندری علاقے میں بحری سروے کا کام شروع کر دیا ہے ۔
آئی این ایس سرویکشن میں ، جو خاص طور پر سروے کرنے والا جہاز ہے ، جدید ترین آلات نصب ہیں ، جیسے گہرے سمندر کے لئے ملٹی بیم ایکو ساؤنڈر ، سائڈ اسکین سونار اور پوری طرح خود کار ڈجیٹل سروے اور پروسیسنگ نظام وغیرہ ۔ اس کے علاوہ ، اس جہاز پر ایک چیتک ہیلی کاپٹر بھی ہے ، جسے سروے کے دوران کافی استعمال میں لایا جاتا ہے ۔
آئی این ایس سرویکشن نے پچھلے چند برسوں کے دوران ماریشس ، سیشلز ، تنزانیہ اور کینیا میں غیر ملکی تعاون کے لئے کئی سروے کئے ہیں ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 3488
(Visitor Counter : 153
امور صارفین، خوراک اور عوامی تقسیم کی وزارت
فوڈ کارپوریشن آف انڈیا  نے اپنے ہیڈکوارٹرز اور ملک بھر کے اپنے تمام دفاتر میں صفائی مہم کا انعقاد کیا
مہم کے دوران 6000 سے زیادہ فائلیں ختم کردی گئیں
فوڈ کارپوریشن آف انڈیا  نے 25 اور 26 اپریل 2022 کو نئی دہلی میں واقع اپنے ہیڈ کوارٹرس کے ساتھ ساتھ دیگر ریاستوں/ مرکز کے زیر انتظام علاقوں میں واقع اپنے دیگر دفاتر میں صفائی مہم کا انعقاد کیا۔ مہم کے دوران ایف سی آئی کے ذریعہ تمام دفاتر میں 6000 سے زیادہ فائلوں کو صاف کیا گیا ہے۔
دو روزہ صفائی مہم کے دوران عملے نے لائبریری، تہہ خانے، کمپاؤنڈ کے احاطے سمیت پارک ایریا کے ساتھ ساتھ مین گیٹ کے باہر صفائی کا کام کیا۔ ہیڈکوارٹر میں آڈیٹوریم، کیو سی لیب اور جمنازیم کی صفائی بھی کی گئی۔ اسی طرح کی مشق ایف سی آئی کے فیلڈ دفاتر نے ملک کے مختلف حصوں میں کی۔
کاغذ سے مبرا کلچر کے لئے کوششیں کرتے ہوئے ایف سی آئی ہیڈکوارٹرس نے اسکیننگ کے ذریعے تمام فائلوں کی ڈیجیٹائزیشن کا عمل شروع کردیا ہے۔ اب تک 20 لاکھ صفحات پر محیط نو ڈویژنوں کی فائلیں مکمل کر کے ڈیجیٹل طور پر دستیاب کرادی گئی ہیں۔ بعد میں ای-آفس کے ساتھ انضمام، دفتر کے احاطے کی دیکھ بھال کو بہتر بنانے کے علاوہ صاف ستھرے دفاتر، کاغذ کی کھپت میں کمی کو یقینی بنائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 75
قانون اور انصاف کی وزارت
ثالثی اور مصالحت  قانون 2019 کے مختلف ضابطوں کا نفاذ
نئی دہلی، 4 ستمبر 2019/ثالثی اور مصالحت  قانون 2019 کو 9 اگست 2019 کو مشتہر کیا گیا تھا۔ اس قانون کی دفعہ 1 کی ذیلی دفعہ نمبر 2 میں کہا گیا کہ :
‘‘اس قانون میں اگر کوئی اور تاریخ نہ دی گئی ہو تو پھر اس کا اطلاق اس تاریخ سے سمجھا جائے گا جس کو مرکزی حکومت سرکاری گزٹ میں مشتہر کرے گی۔ اس قانون کے مختلف ضابطوں کے لئے مختلف تاریخوں کا نفاذ کیا جاسکتا ہے اور اس قانون کے نفاذ کے ا س طرح کے ضابطے کا حوالہ اس ضابطے کی نفاذ کی تاریخ سے ہی نافذ سمجھا جائے گا’’۔
مرکزی حکومت ثالثی اور مصالحت کے  قانون 2019 کی ذیلی دفعہ 1 کے تحت متعلقہ قانون 2019 کی مندرجہ ذیل دفعات کے لئے نفاذ کی تاریخ 30 اگست 2019 مقرر کرتی ہے۔
- دفعہ1
- دفعات 4 سے 9 تک 
- دفعہ 11 سے 13 تک 
- دفعہ 15
اس سلسلہ میں مرکزی حکومت کی طرف سے ضروری گزٹ نوٹی فکیشن جاری کردیا گیا ہے۔ مندرجہ بالا نوٹی فکیشن کی پیروی میں ثالثی اور مصالحت کے قانون 1996کی دفعہ 17 ،23، 29 اے ،34،37،45 اور 50 کو ترمیم شدہ سمجھا جائے گا۔ اس کے علاوہ تین نئی دفعات یعنی 42اے،42 بی، اور 87 بھی قاون میں شامل ہوگئی ہیں ۔ دفعہ 87 کا داخلہ پچھلی تاریخ یعنی 23 اکتوبر 2015 سے نافذ سمجھا جائے گا۔
۔۔۔۔۔۔۔۔۔۔۔
م ن۔ ج ۔ ج۔
4025U-
(Visitor Counter : 129
وزارت خزانہ
ڈی آئی پی اے ایم ، نیتی آیوگ کے تعاون سےکل اعلیٰ سطحی مشاورتی مابعد بجٹ ویبینار کا انعقاد کرے گا
وزیر اعظم جناب نریندر مودی ویبنار کے افتتاحی اجلاس سے خطاب کریں گے
ویبینار میں 22 وزارتوں/محکموں کے اہم فریقین ، نیتی آیوگ،پی ایس ایز /سرکاری تنظیم کے سینئر مینجمنٹ، عالمی سرمایہ کاری فنڈز، انفراسٹرکچر، رئیل اسٹیٹ اور قانونی شعبے کے ماہرین شرکت کریں گے
سرمایہ کاری اور عوامی اثاثہ جات کا محکمہ ، نیتی آیوگ کے تعاون سے، بدھ، 9 مارچ، 2022 کو ایک اعلیٰ سطحی مشاورتی مابعد بجٹ ویبینار کا انعقاد کر رہا ہے۔
وزیر اعظم جناب نریندر مودی ویبنار سے خطاب کریں گے اور بات چیت کا آغاز کریں گے۔ مرکزی وزیر خزانہ اور کارپوریٹ امور محترمہ نرملا سیتارمن اور مرکزی وزیر مملکت برائے خزانہ ڈاکٹر بھاگوت کشن راؤ کراڈ بھی ویبینار کا حصہ ہوں گے۔ وزیر خزانہ ویبنار کے اختتامی اجلاس سے خطاب کریں گی ۔
اس ویبینار کے انعقادسے سرمایہ کاری اور عوامی اثاثہ جات کے محکمہ کا مقصد شعبہ جاتی ماہرین، سرمایہ کاروں کی برادری اور دیگر نامور فریقین سے مسائل پر خیالات اور آراء کو حاصل کرنا ہے تاکہ پبلک سیکٹر انٹرپرائزز کی نجکاری/سرمایہ کشی اور کور اور غیرکور اثاثہ کے اسیٹ مونیٹائزیشن کے حوالے سے مقررہ وقت پر عمل درآمد کا منصوبہ/حکمت عملی تیار کی جا سکے تاکہ بھارت کی ترقی میں زیادہ سے زیادہ نتائج/کنٹری بیوشن کو حاصل کیاجاسکے۔
ویبینار میں 22 وزارتوں/محکموں بشمول نیتی آیوگ،پی ایس ایز /سرکاری تنظیم سے سینئر مینجمنٹ، ساورین فنڈ،پرئیویٹ ایکویٹی ،گلوبل پنشن فنڈ ،سرمایہ کاری بینکوں ،اسیٹ مونیٹائزیشن کمپنیوں خاص طورسے ریئل اسٹیٹ ،انفرااسٹرکچر کے سینئر مینجمنٹ اور انویسٹمنٹ کمیونٹی اور قانونی ماہرین ساتھ ہی شمالی امریکہ ،یوروپ ،مشرق وسطی ،ایشیا اور مشرق بعید اور آسٹریلیاکے دیگر فریقین شرکت کریں گے ۔
ویبینار کے موضوعات ہیں:
a) نجکاری اور سرمایہ کشی
b) بنیادی اور غیر بنیادی اثاثوں کا اسیٹ مونیٹائزیشن
سرمایہ کاری اور عوامی اثاثہ جات کا محکمہ بھارتی حکومت کے نجکاری ، اثاثہ مونیٹائزیشن اور سرمایہ کاری پروگرام پر گہرائی سے توجہ کے ساتھ عمل آوری کی مضبوط حکمت عملی وضع کرنے کے لیے پینلسٹ اور شرکاء کے قیمتی خیالات/تجربات کو جمع کرے گا۔
صحت اور خاندانی بہبود کی وزارت
کابینہ سکریٹری نے نوول کوروناوائرس کے بارے میں جائزہ میٹنگ بلائی
سفر سے متعلق نئی ایڈوائزری جاری کی گئی : لوگ چین کے سفر سے گریز کریں ، واپسی پر مسافروں کو الگ تھلگ کردینا چاہئے
نئی دہلی 03 فروری 2020 ۔کابینہ سکریٹری نے آج یہاں نوول کوروناوائرس کی تیاری کے سلسلے میں ایک جائزہ میٹنگ بلائی ،جس میں صحت اور خاندانی فلاح وبہبود ، امور خارجہ ،امور داخلہ ،شہری ہوابازی ،صحت کی تحقیق کے محکمے کے سکریٹریوں اور آئی ٹی بی پی ، اے ایف ایم ایس اور این ڈی ایم اے کے نمائندوں نے شرکت کی ۔ کابینہ سکریٹری اب تک اس طرح کی چھ جائزہ میٹنگیں بلاچکے ہیں۔
سفرسے متعلق نئی ایڈوائزری جاری کی گئی ہے ،جس میں ہر ایک پر زور دیا گیا ہے کہ وہ چین کا سفرکرنے سے گریز کریں۔ چین سے واپس آنے والے افراد کو الگ تھلگ کیا جاسکتا ہے۔اس کے علاوہ جو لوگ 15 جنوری 2020سے چین کا سفرکرچکے ہیں انہیں بھی اب الگ تھلگ رکھا جاسکتا ہے ۔
آج تک 445 پروازوں کے 58658 مسافروںکی اسکریننگ کی گئی ہے ۔ آئی ڈی ایس پی کے ذریعہ ا س وائرس کی علامتیں رکھنے والے 142 افراد کو قرنطینہ سہولتوں کے لئے بھیجنے کو کہا گیا ہے ۔130 نمونوں کی جانچ کی گئی ہے ،جس میں سے 128 نمونے اس وائرس کے اثرات سے پاک پائے گئے ہیں۔ جن دو نمونوں میں وائرس کی علامتیں پائی گئی ہیں ،ان کا بھی جائزہ لیا جارہا ہے اور ان کی صحت بھی مستحکم بتائی جاتی ہے ۔
330 مسافروں کا دوسرا بیچ  چین کے شہر ووہان سے بھارت پہنچ گیا ہے۔ ان میں سے 300 کو  آئی ٹی بی پی کے چاولہ کیمپ میں اور 30 مسافروں کو منیسر میں رکھا گیا ہے ۔ ان مسافروںکی کڑی جانچ کی جارہی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔ رم
U-497
(Visitor Counter : 111
عملے، عوامی شکایات اور پنشن کی وزارت
نئے روزگار کی تخلیق
افرادی قوت، عوامی شکایات اور پنشن کی وزارت کے وزیر مملکت اور وزیر اعظم کے دفتر میں وزیر مملکت ڈاکٹر جتیندر سنگھ نے آج لوک سبھا میں ایک تحریری جواب میں بتایاکہ روزگار کی فراہمی کے ساتھ ساتھ روزگار کی صلاحیت کو بہتر بنانا حکومت کی ترجیح ہے۔ اسی مناسبت سے حکومت ہند نے حالیہ دنوں میں بے روزگاری کے مسئلے سے نمٹنے کے لیے مختلف اقدامات کیے ہیں۔ حکومت ہند نے کاروبار کو مراعات فراہم کرنے اور کووڈ 19 کے منفی اثرات کو کم کرنے کے لیے آتم نر بھر بھارت پیکیج کا اعلان کیا ہے۔ اس پیکیج کے تحت حکومت ستائیس لاکھ کروڑ روپے سے زیادہ کی مالی مراعات فراہم کر رہی ہے۔اس پیکیج میں ملک کو خود کفیل بنانے اور روزگار کے مواقع پیدا کرنے کے لیے مختلف طویل مدتی اسکیمیں/ پروگرامس/ پالیسیاں شامل ہیں ۔ 25.01.2023 تک، 60.26 لاکھ لوگوں نے ان اسکیموں سے فائدہ اٹھایا ہے ۔یہ مالی سال 22-2021 سے شروع ہونے والے 5 سال کی مدت کے 1.97 لاکھ کروڑ روپے کےتخمینہ جاتی اخراجات کے ساتھ پروڈکشن لنکڈ مراعات  اسکیموں کو نافذ کر رہی ہے، جن میں 60 لاکھ نئی ملازمتیں پیدا کرنے کی صلاحیت موجود ہے۔
پی ایم گتی شکتی اقتصادی ترقی اور پائیدار ترقی کے لیے ایک انقلابی تبدیلی کا نقطہ نظر ہے۔ یہ نقطہ نظر سات انجنوں سے چلتا ہے، یعنی سڑکیں، ریلوے، ہوائی اڈے، بندرگاہیں، عوامی نقل وحمل، آبی گزرگاہیں اور لاجسٹک انفراسٹرکچر۔ یہ نقطہ نظر صاف توانائی اور سب کا پریاس سے تقویت یافتہ ہے جس کی وجہ سے سب کے لیے بڑی ملازمت اور کاروباری مواقع پیدا ہوتے ہیں۔ حکومت ہند مختلف منصوبوں کی حوصلہ افزائی کر رہی ہے جس میں ، جس میں روزگار پیدا کرنے کے لئے پرائم منسٹرز ایمپلائمنٹ جنریشن پروگرام  ، مہاتما گاندھی نیشنل رورل امپلائمنٹ گارنٹی اسکیم  ،پنڈت دین دیال اپادھیائے گرامین کوشلیہ یوجنا  اور دین دیال انتیودیہ یوجنا-نیشنل اربن لائیولی ہوڈس مشن  وغیرہ جیسی اسکیموں پر خاطر خواہ سرمایہ کاری اورعوامی اخراجات شامل ہیں ۔ ان اقدامات کے علاوہ، حکومت کے مختلف اہم پروگرام، جیسے میک ان انڈیا، اسٹارٹ اپ انڈیا، اسٹینڈ اپ انڈیا، ڈیجیٹل انڈیا، ہاؤسنگ فار آل وغیرہ بھی روزگار کے مواقع پیدا کرنے پرتوجہ مرکوز کرتے ہیں۔
روزگار میلے حکومت ہند کی طرف سے تمام مرکزی حکومت کی وزارتوں/محکموں/سینٹرل پبلک سیکٹر انڈرٹیکنگز  /خود مختار اداروں/تعلیم اور صحت کے ادارے وغیرہ میں مشن موڈ میں خالی آسامیوں کو ایک مقررہ وقت میں پُر کرنے کے لیے منعقد کیے جا رہے ہیں۔ توقع کی جاتی ہے کہ یہ میلے مزید روزگار پیدا کرنے میں محرک کے طور پر کام کریں گے اور نوجوانوں کو بااختیار بنانے اور قومی ترقی میں براہ راست شرکت کے لیے بامعنی مواقع فراہم کریں گے۔
وزارت اطلاعات ونشریات
کسی بھی ریاست میں، آل انڈیا ریڈیو کے کسی بھی اسٹیشن کو، بند نہیں کیا جارہا ہے:پرسار بھارتی کی وضاحت
آج پرسار بھارتی نے یہ واضح کیا کہ آل انڈیا ریڈیو کے کسی بھی اسٹیشن کو کسی بھی ریاست میں بند نہیں کیا جارہا ہے۔
ہندوستان بھر میں مختلف ذرائع ابلاغ کے ذریعے آل انڈیا ریڈیو کے اسٹیشنوں کو بند کرنے کے دعویٰ کرنے والی غلط رپورٹنگ اور جھوٹی خبروں کا سنجیدہ نوٹس لیتے ہوئے، پرسار بھارتی نے یہ بات واضح کی ہے کہ یہ خبریں بے بنیاد اور قطعی طورپر غیر درست ہیں۔
پرسار بھارتی نے مزید کہا ہے کہ کسی بھی ریاست یا مرکز کے زیر انتظام علاقے میں کسی بھی آل انڈیا ریڈیو کے اسٹیشن کو نہ تو ڈاؤن گریڈ اور نہ ہی اسے تبدیل کیا جارہا ہے۔مزید برآں آل انڈیا ریڈیو کے تمام اسٹیشن لسانی ،سماجی ثقافتی اور جغرافیائی تنوع کے مطابق مقامی پروگراموں کا سلسلہ نشر کرنا جاری رکھیں گے، جن کا مقصد مقامی ٹیلنٹ کی نگہداشت کو مستحکم کرنے کے آل انڈیا ریڈیو کے مشن کو جاری رکھنا ہے۔
پرساربھارتی نے یہ بھی اعلان کیا ہے کہ وہ آکاش وانی، آل انڈیا ریڈیو، آل انڈیا ریڈیو نیٹ ورک کو مستحکم کرنے کے اپنے منصوبوں کے ساتھ آگے بڑھ رہا ہے ، جن میں سے بہت سے کلیدی پروجیکٹ 2022-2021ء کے دوران نفاذ کے لئے تیار ہیں، جس سے ملک بھر میں 100 سے زیادہ نئے ایف ایم ریڈیو ٹرانسمیٹر کے نیٹ ورک کو توسیع دینا شامل ہے۔
سینکڑوں اسٹیشنوں اور سینکڑوں ریڈیو ٹرانسمیٹروں پر مشتمل آل انڈیا ریڈیو نیٹ ورک دنیا کے سب سے بڑے عوامی نشریاتی خدمات کے نیٹ ورکوں میں سے ایک ہے، جو کثیر رخی موڈ میں خدمات فراہم کرتا ہے۔ جن میں ٹیرسٹیریل انالوگ ریڈیو، سٹیلائیٹ ڈی ٹی ایچ ریڈیو، انٹرنیٹ ریڈیو شامل ہیں۔
ڈی ڈی مفت ڈش ڈی ٹی ایچ سروس پر 48 سٹیلائٹ ریڈیو چینلوں کی دستیابی کے ساتھ ہندوستان بھر سے مقامی اور علاقائی آوازیں ریڈیو اسٹیشنوں پر اب ملک گیر پلیٹ فارم پر سنی جاسکتی ہیں، تاکہ لوگ اُنہیں سن سکیں۔
مزید برآں نیوز آن ایئر ایپ پر تقریباً 200 لائیو ریڈیو اسٹریم سے ، پرسار بھارتی نے ‘‘ووکل فار لوکل’’کو ایک نئے عالمی معنی دیئے ہیں، جس میں 2.5 ملین سے زیادہ صارف اِن 200+لائیو ریڈیو اسٹریم کو دنیا بھر کے مختلف ممالک سے رسائی کررہے ہیں نیز 2020ء کے دوران 300 ملین سے زیادہ لوگوں نے اسے دیکھا۔
پرسار بھارتی ہندوستان میں ڈیجیٹل ٹیرسٹیریل ریڈیو متعارف کرانے کے اپنے منصوبے کے ساتھ آگے بڑھ رہا ہے۔منتخب اے آئی آر کے چینل پہلے ہی ڈیجیٹل ڈی آر ایم ٹیکنالوجی کے ذریعے ، تجرباتی بنیادی پر مختلف شہروں نیز خطوں میں سامعین کے لئے پہلے سے دستیاب ہیں۔ ان شہروں نیز خطوں میں سامعین کثیر ریڈیو چینل کے انتخاب کے ذریعے ڈیجیٹل ریڈیو کی طاقت کا تجربہ کرسکتے ہیں، جو ڈیجیٹل موڈ میں واحد ریڈیو فریکوئنسی پر دستیاب پر ہیں۔ڈی آر ایم ٹرانسمیٹر پر دستیاب آکاش وانی کی خصوصی ڈیجیٹل ریڈیو خدمات میں آل انڈیا ریڈیو نیوز 24x7 شامل ہیں، جو نیوز اور حالات حاضرہ کے لئے مخصوص ہے۔علاوہ ازیں اے آئی آر راگم 24x7 ، مقامی نیز علاقائی ریڈیو خدمات سے کلاسیکی موسیقی اور لائیو اسپورٹس کے لئے مخصوص ہے۔
پرسار بھارتی ایف ایم ریڈیو کے لئے ڈیجیٹل ٹیکنالوجی کے اختیارات کی ٹیسٹنگ کے ایڈوانس مرحلے میں بھی ہے اور اس کے لئے ایک معیار کو جلد ہی حتمی شکل دی جائے گی، تاکہ ہندوستان نے ڈیجیٹل ایف ایم ریڈیو کی شروعات کی جاسکے۔
وزارت خزانہ
پناما اور پیراڈائز پیپر لیک میں ہندوستان سے وابستہ 930 تنظیموں کے تعلق سے 20353 کروڑ روپے کی چھپائی گئی رقم کا انکشاف ہوا
وزیر مملکت برائے خزانہ، جناب پنکج چودھری نے آج راجیہ سبھا میں ایک سوال کے تحریری جواب میں بتایا کہ یکم اکتوبر، 2021 تک، پناما اور پیراڈائز پیپر لیک میں ہندوستان سے وابستہ 930 تنظیموں کے تعلق سے 20353 کروڑ روپے کی چھپائی گئی رقم کا انکشاف ہوا ہے۔
وزیر موصوف نے کہا کہ محکمہ انکم ٹیکس اُن افراد کے معاملے میں مناسب کارروائیاں کر رہا ہے، جنہیں محکمہ انکم ٹیکس کے زیر انتظام متعدد قوانین کے التزامات کی خلاف ورزی میں ملوث پایا گیا ہے، جیسے کہ ایکم ٹیکس ایکٹ، 1961، اور بلیک منی  اور امپوزیشن آف ٹیکس ایکٹ، 2015 وغیرہ۔ ٹیکس کے براہ راست قانون کے تحت اس قسم کی کارروائیوں میں تلاشی اور برآمدگی، سروے، تفتیش، آمدنی کا تجزیہ اور دوبارہ تجزیہ، سود کے ساتھ ٹیکس کی وصولی، جرمانے کی وصولی، جہاں بھی اس کا اطلاق ہوتا ہو وہاں فوجداری عدالتوں میں پرازیکیوشن کی شکایتیں داخل کرنا وغیرہ شامل ہیں۔
مزید تفصیلات بیان کرتے ہوئے، وزیر موصوف نے کہا کہ پناما اور پیراڈائز پیپر لیک کے 52  معاملوں میں، بلیک منی  اور امپوزیشن آف ٹیکس ایکٹ، 2015 کے تحت کرمنل پرازیکیوشن کی شکایتیں درج کرائی گئی ہیں۔ مزید برآں، 130 معاملوں میں بلیک منی  اور امپوزیشن آف ٹیکس ایکٹ، 2015 کے تحت کارروائی شروع کی جا چکی ہیں۔ پناما اور پیراڈائز پیپر لیک میں اب تک جمع کیے گئے ٹیکس کی کل رقم 153.88 کروڑ روپے ہے۔
وزیر موصوف نے مزید کہا کہ کچھ ہندوستانی نام میڈیا میں جاری کیے گئے ہیں جو مبینہ طور پر پینڈورا پیپر لیک سے جڑے ہوئے ہیں۔ حکومت ہند نے اس کا نوٹس لیا ہے اور مربوط اور تیز رفتار تحقیق کے مد نظر پینڈورا پیپر لیک کو ملٹی ایجنسی گروپ  کے سپرد کر دیا ہے، جس کی تشکیل سی بی ڈی ٹی کے چیئرمین کی کنوینرشپ میں، ڈائرکٹریٹ آف انفورسمنٹ ، ریزرو بینک آف انڈیا ، فنانشیل انٹیلی جنس یونٹ انڈیا  اور فارین ٹیکس اور سی بی ڈی ٹی کے ریسرچ ڈویژن کے ساتھ اس کی ممبر ایجنسیوں کے طور پر کی گئی ہے۔ اس سلسلے میں مزید تفتیش جاری ہے۔